LIETUVOS KALĖJIMŲ TARNYBOS

DIREKTORIUS

ĮSAKYMAS

DĖL LIETUVOS KALĖJIMŲ TARNYBOS DIREKTORIAUS 2023 M. SAUSIO 25 D. ĮSAKYMO NR. V-61 „DĖL SUIMTŲJŲ IR NUTEISTŲJŲ PRISTATYMO Į KONKREČIAS BAUSMĖS ATLIKIMO VIETAS SĄRAŠO BEI AREŠTO IR LAISVĖS ATĖMIMO BAUSMIŲ ATLIKIMO VIETŲ PASKYRIMO SĄRAŠO PATVIRTINIMO“ PAKEITIMO

2023 m. vasario 21 d. Nr. V-101

Vilnius

1. Pakeičiu Lietuvos kalėjimų tarnybos direktoriaus Lietuvos kalėjimų tarnybos direktoriaus 2023 m. sausio 25 d. įsakymo Nr. V-61 „Dėl suimtųjų ir nuteistųjų pristatymo į konkrečias bausmės atlikimo vietas sąrašo bei arešto ir laisvės atėmimo bausmių atlikimo vietų paskyrimo sąrašo patvirtinimo“ 1.1 papunkčiu patvirtintą Suimtųjų ir nuteistųjų pristatymo į konkrečias bausmės atlikimo vietas sąrašą (toliau – Sąrašą):

1.1. Pakeičiu Sąrašo 2.5 papunktį ir jį išdėstau taip:

„2.5. specializuotą asmens sveikatos priežiūros padalinį Pravieniškių 2-ajame kalėjime – nuteistieji, sergantys atvira tuberkulioze arba kuriems reikalingas stacionarinis ištyrimas dėl tuberkuliozės.“.

1.2. Pakeičiu 3 punktą ir jį išdėstau taip:

„3. Nuteistieji areštu, kuriuos į bausmės atlikimo vietas atlikti bausmės pristato teisę konvojuoti nuteistuosius turinčios institucijos, gali būti pristatomi į Alytaus, Šiaulių, Kauno, Panevėžio ir Pravieniškių 2-ąjį kalėjimus, atsižvelgiant į laisvų vietų skaičių šiose įstaigose (konkrečią pristatymo vietą ir konvojuojamųjų nuteistųjų skaičių kiekvieną kartą būtina suderinti su Lietuvos kalėjimų tarnybos Skaitmeninio monitoringo skyriaus specialistais tel. 8 5 271 9051, 8 656 82337 arba el. paštu budetojai@kaldep.lt):

3.1. į Alytaus ir Šiaulių kalėjimus – pilnamečiai vyrai;

3.2. į Kauno kalėjimą (veiklos teritorija adresu Technikos g. 34, Kaunas) – nepilnamečiai vyrai, taip pat pilnamečiai vyrai bei pilnamečiai vyrai buvę ir esami valstybės politikai, teisėsaugos, teismų, prokuratūros, kontrolės, valdžios ir valdymo institucijų pareigūnai, pirmąjį kartą atliekantys arešto bausmę;

3.3. į Pravieniškių 2-ąjį kalėjimą (specializuotą asmens sveikatos priežiūros padalinį) –pilnamečiai vyrai, taip pat nuteistieji, sergantys atvira tuberkulioze arba kuriems reikalingas stacionarinis ištyrimas dėl tuberkuliozės;

3.4. Į Panevėžio kalėjimą – pilnametės ir nepilnametės moterys, o atskiru Lietuvos kalėjimų tarnybos direktoriaus nurodymu ir kiti asmenys“.

2. Pavedu Lietuvos kalėjimų tarnybos Dokumentų valdymo skyriui šį įsakymą teisės aktų nustatyta tvarka paskelbti Teisės aktų registre.

Direktorius	Virginijus Kulikauskas